**6**

Na podlagi četrtega odstavka 21. člena Zakona o celostnem prometnem načrtovanju (Uradni list RS, št. [130/22](https://www.uradni-list.si/glasilo-uradni-list-rs/vsebina/2022-01-3086) in [22/25](https://www.uradni-list.si/glasilo-uradni-list-rs/vsebina/2025-01-0761)) in 19. člena Statuta Mestne občine Nova Gorica (Uradni list RS, št. 13/12, 18/17 in 18/19) je Mestni svet Mestne občine Nova Gorica na seji dne \_\_\_\_\_\_\_\_\_ sprejel naslednji

S K L E P

1.

Mestni svet Mestne občine Nova Gorica sprejme Občinsko celostno prometno strategijo (OCPS) Mestne občine Nova Gorica št. \_\_\_\_\_\_\_\_\_\_\_ z dne\_\_\_\_\_\_\_\_\_, ki jo je izdelalo podjetje Locus, prostorske informacijske rešitve d.o.o.

2.

Ta sklep velja takoj.

Številka: 370-1/2024

Nova Gorica, dne Samo Turel

ŽUPAN

Slika, ki vsebuje besede besedilo

Opis je samodejno ustvarjen

Številka: 370-1/2024-5

Nova Gorica, dne 27. avgusta 2025

O B R A Z L O Ž I T E V

1. **Uvod:**

Mestna občina Nova Gorica je leta 2017 sprejela svojo prvo Celostno prometno strategijo (v nadaljevanju CPS). V okviru CPS je bil pripravljen akcijski načrt z naborom ukrepov, ki so bili vodilo pri usmerjanju dela na področju trajnostne mobilnosti občine v zadnjih 7 letih, medtem ko je dokument kot tak bil tudi temelj za pridobivanje evropskih in drugih sredstev za njihovo realizacijo. Na osnovi CPS iz leta 2017 smo tako npr. izvedli CTN projekt Povezano kolesarsko omrežje, vzpostavili in razširili smo omrežje izposoje koles, prenovili večji del avtobusnih postajališč mestnega potniškega prometa ter pripravili druge projekte, ki so trenutno v fazi priprave na realizacijo.

Zakon o celostnem prometnem načrtovanju (Uradni list RS, št. [130/22](https://www.uradni-list.si/glasilo-uradni-list-rs/vsebina/2022-01-3086) in [22/25](https://www.uradni-list.si/glasilo-uradni-list-rs/vsebina/2025-01-0761)), v 21. členu določa, da je Občinska celostna prometna strategija (v nadaljevanju OCPS) »(…) sedemletni temeljni strateški dokument občine ali več sosednjih občin o usmerjanju razvoja in celostnega upravljanja prometa na njenem območju« in da je sprejetje OCPS » (…) obvezno za mestne občine«.

Od sprejema CPS Mestne občine Nova Gorica je minilo več kot 7 let. V tem obdobju se je marsikaj postorilo ter tudi dejansko spremenilo. Zato je ne samo zakonsko obvezno, da se je pristopilo k prenovi obstoječega strateškega dokumenta, temveč je bilo to tudi potrebno, saj se je skozi predpisan proces obenem pregledalo in preverilo, kje smo bili uspešni in kje ne, poiskalo se je razloge za nerealizirane ukrepe, obenem pa se je ponovno preverilo cilje trajnostnega upravljanja prometa z uporabniki in prebivalci mestne občine ter prevetrilo ukrepe, ki bodo pripeljali do njihove realizacije.

1. **Razlogi za sprejem sklepa:**

Novembra 2023 je Ministrstvo za okolje, podnebje in energijo objavilo javni razpis za sofinanciranje izdelave Občinskih celostnih prometnih strategij (OCPS), na katerem je občina uspešno kandidirala in pričela s pripravo prenovljene OCPS za naslednje 7 – letno obdobje. Oktobra 2024 se je mestni svet seznanil z namenom in postopkom priprave OCPS (sklep št. 370-1/2024-1).

Cilji OCPS so reševanje izzivov na področju prometa, večja varnost vseh udeležencev cestnega prometa, izboljšana kakovost življenja v privlačni, zeleni in povezani skupnosti z zmanjšanjem negativnih vplivov prometa ter izboljšana dostopnost do osnovnih storitev in aktivnosti.

Pri pripravi so aktivno sodelovali predstavniki občinske uprave, ključni deležniki in zunanji strokovnjaki. V procesu priprave OCPS so bile izvedene tri javne razprave, dve delavnici s širšo delovno skupino ter ankete za občane, osnovnošolce in podjetja, s katerimi smo zbrali mnenja in predloge ter ugotavljali potovalne navade.

O poteku projekta so se občani lahko seznanili predvsem preko medijskih objav na spletni strani in FB profila občine, kjer so se objavljala pomembna povabila k sodelovanju ter ključne informacije posamezne faze projekta.

Dokument je v času priprave prestal dve presoji kakovosti v okviru Ministrstva za okolje, podnebje in energijo.

Skladno z Zakonom o celostnem prometnem načrtovanju in zahtevami iz Javnega razpisa za sofinanciranje občinskih celostnih prometnih strategij mora OCPS v končni fazi sprejeti občinski svet, s čimer tudi zadosti zadnjemu pogoju razpisa za zaključek operacije v predpisanem roku.

1. **Ključni razlogi za pripravo prenovljene strategije**

* Nadgradnja strategije iz leta 2017: pregled doseženih ukrepov in vključitev še neizvedenih ter novih, aktualnih izzivov.
* Pogoj za dostop do državnih in evropskih sredstev, ki so nujna za izvedbo večjih prometnih projektov.
* Novi prometni izzivi: naraščajoča uporaba avtomobila, staranje prebivalstva, potrebe zalednih naselij in podeželja.
* Povečanje prometne varnosti, predvsem za otroke in ranljive skupine na šolskih poteh.
* Zmanjšanje vplivov prometa na okolje in zdravje (emisije, hrup, kakovost zraka).
* Vzpostavitev dolgoročne vizije mobilnosti, ki krepi kakovost življenja in povezanost v skupnosti.

1. **Finančne posledice**

OCPS Mestne občine Nova Gorica bo ključna podlaga za sistematično in celovito načrtovanje izvedbenih ukrepov iz občinskega proračuna ter iz sredstev proračuna države in EU.

**Mestnemu svetu Mestne občine Nova Gorica predlagam, da predloženi sklep obravnava in sprejme.**

Samo Turel

ŽUPAN

Pripravil:

Erik Lasič

Vodja Oddelka za okolje, prostor

in javno infrastrukturo

PRILOGA:

* Predlog Občinske celostne prometne strategija (OCPS) Mestne občine Nova Gorica, avgust 2025